Rob byt tiener op Kaapse strand | Maroela Media
Rob byt tiener op Kaapse strand
'n Tiener is die afgelope naweek deur 'n rob in Kaapstad gebyt nadat dié glo probeer het om aan die dier te vat.
Die Stad Kaapstad sê 'n groep tieners het Saterdag vanaf Strand geswem en die dier in die see genader. "Hulle het glo probeer om aan die rob te vat en gevolglik is een van hulle deur die dier gebyt."
Die tiener het ná afloop van die voorval behandeling ontvang.
Die rob word nou deur die departement van bosbou, visserye en omgewingsake dopgehou, aangesien die dier al gewoond geraak het aan mense wat hom by Harbour Island en die Gordonsbaai-hawe voer.
Owerhede van dié stad het lede van die publiek gemaan om nie robbe te nader of te voer nie.
"Om wilde diere te voer maak hulle gewoond aan mense, wat dikwels skadelike gevolge vir lede van die publiek én die dier inhou.
"Hoewel robbe oor die algemeen nie 'n gevaar vir mense inhou nie, is dit belangrik om hulle in vrede te los sodat mens én dier die natuur kan geniet."
Owerhede raai lede van die publiek aan om stadig weg te beweeg indien 'n rob iemand wel nader.
"Die departement en die Stad Kaapstad werk saam met ander belangegroepe om 'n werkbare oplossing vir die betrokke rob te vind sodat dié ook met rus gelaat kan word."
Nou wonder ekke, Sal daardie Tiener 'WEER' aan ń Rob sal raak …..
So met die voerdery "mak" gemaak en nou pluk ons die vrugte – los die wilde goed uit.
Ek verstaan die mensdom nie – dit is 'n wilde dier – geen rob was nog ooit 'n troeteldier nie. Los die diere uit. Paar jaar gelede het buitelander sleg tweede gekom toe die aan 'n Dassie wou vat op Tafelberg -Hnad goed vervlenter. Die tiener kan bly wees hy/sy het nie hand of stuk arm verloor nie – robbe se tande "interlock" en het snykante voor en agter.
Ons het hom gesien in d strand
Baie oulik tog!
Ware storie – Lank terug het ek op die strand by Kreeftebaai ('n strandjie naby Bloubergstrand) gesit. Seker so 10 meter van die waterlyn af. Ek sien toe 'n jong seeleeu (nie 'n rob nie) seker so 15m regs van my uit die water kom. Die ding waggel toe (lyk asof hy loop want hy kan sy flippers onder hom invou) wragtig reguit na my toe en stop so 5 meter van my af. Ek was stomgeslaan, kon dit nie glo nie. So rukkie gewees toe vat hy weer pad water toe. Unreal.